**ΜΕΘΟΔΟΛΟΓΙΑ ΣΥΓΚΡΙΤΙΚΗΣ ΑΞΙΟΛΟΓΗΣΗΣ ΠΡΑΞΕΩΝ ΣΤΟ ΠΛΑΙΣΙΟ ΤΩΝ ΔΡΑΣΕΩΝ:**

**14.6.29.14. Επέκταση και εκσυγχρονισμός συστημάτων συλλογής και επεξεργασίας αστικών λυμάτων**

**14.6.29.15. Ολοκλήρωση υποδομών συλλογής και επεξεργασίας αστικών λυμάτων (ΕΕΛ) για την κάλυψη των υπολειπόμενων οικισμών Β' προτεραιότητας (πληθυσμός > 15.000 ι.π. και διάθεση σε κανονικό αποδέκτη) και σταδιακή ολοκλήρωση Γ' προτεραιότητας (πληθυσμός 2.000 ‐ 15.000 ι.π.) που απαιτούνται από την Οδηγία 91/271/ΕΟΚ**

**14.6.29.16. Αναβάθμιση και εκσυγχρονισμός Εγκαταστάσεων επεξεργασίας λυμάτων για την επίτευξη ποιοτικών χαρακτηριστικών εξόδου**

Η μεθοδολογία αξιολόγησης Αιτήσεων Χρηματοδότησης Πράξεων συγχρηματοδοτούμενων από το Επιχειρησιακό Πρόγραμμα Υ.ΜΕ.ΠΕΡ.Α.Α. βασίζεται στον «Οδηγό Αξιολόγησης Αιτήσεων Χρηματοδότησης Πράξεων» (τελικό σχέδιο) που συνέταξε η Ειδική Υπηρεσία Θεσμικής Υποστήριξης του Υπουργείου Οικονομίας, Ανάπτυξης και Τουρισμού.

Η Διαχειριστική Αρχή εισηγείται προς έγκριση στην Επιτροπή Παρακολούθησης του Ε.Π. τη μεθοδολογία αξιολόγησης, τα κριτήρια επιλογής πράξεων και την εξειδίκευση αυτών για τις δράσεις του Προγράμματος.

1. **Επιλογή μεθοδολογίας Αξιολόγησης**

Στην περίπτωση του Τομέα Περιβάλλοντος, επιλέγεται η συγκριτική αξιολόγηση για τις προτάσεις που συμβάλλουν στην εφαρμογή Κοινοτικών Οδηγιών στο πλαίσιο του Ευρωπαϊκού Περιβαλλοντικού κεκτημένου και δεν αποτελούν ανελαστικές υποχρεώσεις της χώρας. Αντίθετα η άμεση αξιολόγηση επιλέγεται για τις προτάσεις που υποβάλλονται σε εφαρμογή Κοινοτικών Οδηγιών και ανελαστικών υποχρεώσεων της χώρας με υψηλό βαθμό ωριμότητας με σκοπό αφενός την ταχύτερη ένταξή τους έναντι άλλων και αφετέρου την αμεσότερη επίτευξη των στόχων του Τομέα. Στη περίπτωση αυτή, εφόσον οι διαθέσιμοι πόροι δεν επαρκούν για να καλύψουν το προϋπολογισμό των προτεινόμενων πράξεων, δύναται να επιλεγεί η συγκριτική αξιολόγηση.

Στο πλαίσιο των προσκλήσεων των ΕΦΔ των ΕΠ των Περιφερειών για πράξεις συλλογής και επεξεργασίας λυμάτων με πόρους του ΤΣ εκχωρούμενους από το ΕΠ «Υποδομές Μεταφορών, Περιβάλλον και Αειφόρος Ανάπτυξη», η αξιολόγηση των προτάσεων θα γίνει με συγκριτική αξιολόγηση.

* 1. Συγκριτική αξιολόγηση

Όταν η επιλογή προτάσεων γίνεται με συγκριτική αξιολόγηση, η αξιολόγηση αρχίζει μετά την καταληκτική ημερομηνία υποβολής των προτάσεων που ορίζεται στην πρόσκληση. Η προθεσμία για τον έλεγχο της πληρότητας και την ολοκλήρωση της αξιολόγησης της πρότασης του δικαιούχου, από την αρμόδια διαχειριστική αρχή, ορίζεται μέχρι εξήντα (60) μέρες από την ημερομηνία λήξης της προθεσμίας υποβολής προτάσεων [παρ. 2, άρθρο 20, ν. 4314/2014]. Με την ολοκλήρωση της συγκριτικής αξιολόγησης οι προτάσεις κατατάσσονται σε φθίνουσα σειρά με βάση τη βαθμολογία τους. Ακολουθεί η έκδοση προσωρινού πίνακα κατάταξης αξιολογημένων προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της Πρόσκλησης) είναι εκείνες με τις υψηλότερες βαθμολογίες, εφόσον ικανοποιούνται και ενδεχόμενες ελάχιστες προϋποθέσεις έγκρισης που προσδιορίζονται στην Πρόσκληση.

Σημειώνεται ότι σε περίπτωση που προκύπτει ισοβαθμία προτάσεων με την τελευταία προς ένταξη πρόταση, δύναται να επιλέγονται για χρηματοδότηση όλες οι ισόβαθμες πράξεις, εφόσον δεν έχει εξαντληθεί η συγχρηματοδοτούμενη δημόσια δαπάνη της πρόσκλησης η οποία μπορεί, στις περιπτώσεις αυτές, να αναπροσαρμόζεται έως το 120% αυτής.

1. **Στάδια επιλογής πράξεων**

Η διαδικασία επιλογής των προς χρηματοδότηση πράξεων διενεργείται σε δύο στάδια:

-Στάδιο Α’: Έλεγχος πληρότητας και επιλεξιμότητας της πρότασης

-Στάδιο Β’: Αξιολόγηση των προτάσεων σε επίπεδο ομάδας κριτηρίων.

Η αξιολόγηση πραγματοποιείται από επιτροπή συγκροτούμενη από τα αρμόδια στελέχη της ΕΥΔ, με απόφαση της ΕΥΔ, για τους οποίους διασφαλίζεται ότι δεν υφίσταται σύγκρουση συμφερόντων και ότι διαθέτουν την απαιτούμενη εμπειρία και τεχνογνωσία για τη διενέργεια της αξιολόγησης.

Κατά τη διενέργεια της αξιολόγησης, η ΕΥΔ δύναται να ζητήσει σε οποιοδήποτε στάδιο της αξιολόγησης την υποβολή *συμπληρωματικών στοιχείων* και *διευκρινήσεων*.

*Συμπληρωματικά στοιχεία* είναι αυτά τα οποία, ενώ προβλέπονταν στην πρόσκληση, δεν υποβλήθηκαν λόγω παράλειψης του δυνητικού δικαιούχου και εκδόθηκαν πριν την υποβολή της αίτησης. Οι *διευκρινίσεις* είναι στοιχεία που ζητούνται από τον/τους αξιολογητή/τες με σκοπό την αποσαφήνιση των υποβληθέντων στοιχείων και την καλύτερη κατανόηση του περιεχομένου της πρότασης.

Ειδικά για την υποβολή συμπληρωματικών στοιχείων, η ΕΥΔ ενημερώνει εγγράφως το δυνητικό δικαιούχο, με τη χρήση του *Εντύπου Ε.Ι.2\_1 «Επιστολή για υποβολή συμπληρωματικών στοιχείων για την εξέταση της αίτησης χρηματοδότησης».* Ο δυνητικός δικαιούχος θα πρέπει να αποστείλει τα αιτηθέντα συμπληρωματικά στοιχεία εντός συγκεκριμένης προθεσμίας που τίθεται από την ΕΥΔ. Στον Δικαιούχο τίθεται ολιγοήμερη προθεσμία (2-5 εργάσιμες μέρες), δεδομένου ότι θα αφορούν στοιχεία που εκ παραδρομής δεν συμπεριλήφθησαν στη υποβληθείσα πρόταση. Εφόσον τα συμπληρωματικά στοιχεία δεν υποβληθούν εμπρόθεσμα η πρόταση απορρίπτεται.

1. **Κριτήρια Επιλογής των πράξεων**

Οι αιτήσεις θα υποβάλλονται ηλεκτρονικά μέσω ΟΠΣ. Μετά τον αρχικό ηλεκτρονικό έλεγχο συμβατότητας που διενεργείται από το ΟΠΣ ακολουθεί το στάδιο Α’.

**Στάδιο Α’: Έλεγχος πληρότητας και επιλεξιμότητας πρότασης**

Στο στάδιο Α διασφαλίζονται οι ελάχιστες προϋποθέσεις που προβλέπονται στο κανονιστικό πλαίσιο και την πρόσκληση προκειμένου η πρόταση να περάσει στο Στάδιο Β΄ της αξιολόγησης.

Κατά τη διάρκεια εξέτασης του σταδίου Α’ συμπληρώνεται το έντυπο «*Λίστα Ελέγχου Πληρότητας και Επιλεξιμότητας Πρότασης»*. Στο έντυπο αυτό περιλαμβάνονται όλα τα στοιχεία που αναφέρονται στον «Οδηγό Αξιολόγησης Αιτήσεων Χρηματοδότησης Πράξεων» κατάλληλα προσαρμοσμένα στις απαιτήσεις των έργων των Τομέων Μεταφορών και Περιβάλλοντος. Το έντυπο είναι κοινό και για τους δύο Τομείς.

Εκτός από τα κριτήρια που αναφέρονται στον Οδηγό, στο έντυπο προστέθηκαν ως επιπλέον κριτήρια α) η απαίτηση υποβολής βεβαίωσης περί μη παραγωγής εισόδων για τα έργα που δεν παράγουν έσοδα και η απαίτηση υποβολής Χρηματοοικονομικής Ανάλυσης για τα έργα που παράγουν έσοδα ώστε να θεωρηθεί η υποβαλλόμενη αίτηση χρηματοδότησης έργου πλήρης και β) η εξέταση συνάφειας της πρότασης με Εθνικές και Κοινοτικές Πολιτικές.

Όλα τα κριτήρια του σταδίου Α΄, έχουν υποχρεωτική εφαρμογή και η θετική αξιολόγησή τους αποτελεί απαραίτητη προϋπόθεση για να προχωρήσει η αξιολόγηση στο στάδιο Β΄. Όταν ένα κριτήριο δεν εφαρμόζεται, η απάντηση «ΔΕΝ ΕΦΑΡΜΟΖΕΤΑΙ» επέχει θέση θετικής αξιολόγησης.

Σε περίπτωση που ένα κριτήριο λαμβάνει αρνητική αξιολόγηση, η πρόταση απορρίπτεται και ενημερώνεται ο δικαιούχος.

**ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων.**

Κατά το στάδιο Β΄ διενεργείται η αξιολόγηση των προτάσεων σύμφωνα με τα κριτήρια αξιολόγησης τα οποία διακρίνονται σε πέντε βασικές ομάδες. Οι ομάδες αυτές όπως περιγράφονται στον Οδηγό αποτελούν ξεχωριστές ενότητες του εντύπου *Φύλλο Αξιολόγησης πράξεων* ως ακολούθως:

Α. Πληρότητα και σαφήνεια του περιεχομένου της πρότασης (1η ΟΜΑΔΑ ΚΡΙΤΗΡΙΩΝ)

Β. Ενσωμάτωση οριζόντιων πολιτικών και τήρηση θεσμικού πλαισίου (2η ΟΜΑΔΑ ΚΡΙΤΗΡΙΩΝ)

Γ. Σκοπιμότητα της πράξης (3η ΟΜΑΔΑ ΚΡΙΤΗΡΙΩΝ)

Δ. Ωριμότητα της πράξης (4η ΟΜΑΔΑ ΚΡΙΤΗΡΙΩΝ)

Ε. Διοικητική, επιχειρησιακή και χρηματοοικονομική ικανότητα δυνητικού δικαιούχου (5η ΟΜΑΔΑ ΚΡΙΤΗΡΙΩΝ)

Τα κριτήρια αξιολόγησης των προτάσεων του σταδίου Β’ έχουν εξειδικευτεί ανά Άξονα Προτεραιότητας, Επενδυτική Προτεραιότητα, Ειδικό Στόχο και Δράση και αποτυπώνονται στα Φύλλα Αξιολόγησης Πράξεων που συνοδεύουν τη μεθοδολογία.

Τα επιμέρους κριτήρια των ομάδων για την δράση «Περιορισμός διαρροών στα δίκτυα ύδρευσης» παρουσιάζονται αναλυτικά στη συνέχεια:

**Α. Πληρότητα και σαφήνεια του περιεχομένου της πρότασης**

**Α1. Πληρότητα και σαφήνεια του φυσικού αντικειμένου της προτεινόμενης πράξης**

*Το κριτήριο είναι δυαδικό (ναι/όχι)*

**Α2. Ρεαλιστικότητα του προϋπολογισμού της πράξης σε σχέση με το φυσικό αντικείμενο**

*Το κριτήριο είναι δυαδικό (ναι/όχι)*

**Α3. Ρεαλιστικότητα του χρονοδιαγράμματος ολοκλήρωσης της πράξης**

*Το κριτήριο είναι δυαδικό (ναι/όχι)*

Για την κάλυψη του κριτηρίου Α2 όσον αφορά στην πληρότητα του προτεινόμενου προϋπολογισμού έχει προστεθεί η εφαρμογή της εγκυκλίου 38/2005. Διευκρινίζεται ότι ο προϋπολογισμός των υποέργων που υλοποιούνται με εργολαβία πρέπει να γίνεται με βάση τα ενιαία τιμολόγια της Γενικής Γραμματείας Δημοσίων Έργων και των υποέργων που υλοποιούνται ως προμήθεια πρέπει να γίνεται από επιτροπή διερεύνησης τιμών αγοράς. Η επιτροπή με βάση σχετικές μη δεσμευτικές προσφορές και τιμοκαταλόγους υλικών συνοδευόμενα από ενημερωτικά φυλλάδια θα συντάσσει πίνακα μέσων τιμών υλικών και θα προβαίνει σε αναλυτικό προσδιορισμό κόστους υλικών ανά σταθμό και συνολικά της πράξης.

Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια.

**Β. Ενσωμάτωση οριζόντιων πολιτικών και τήρηση θεσμικού πλαισίου**

**Β1. Τήρηση των εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού**

*Το κριτήριο είναι δυαδικό (ναι/όχι)*

**Β2. Συμβατότητα της πράξης με τους κανόνες του ανταγωνισμού και των κρατικών ενισχύσεων**

*Το κριτήριο είναι δυαδικό (ναι/όχι)*

**Β3. Αειφόρος Ανάπτυξη**

*Το κριτήριο είναι δυαδικό (ναι/όχι)*

**Β4. Προαγωγή της ισότητας μεταξύ ανδρών και γυναικών και της μη διάκρισης**

*Το κριτήριο είναι δυαδικό (ναι/όχι)*

**Β5. Εξασφάλιση της προσβασιμότητας των ατόμων με αναπηρία**

*Το κριτήριο είναι δυαδικό (ναι/όχι)*

Όσον αφορά στην αξιολόγηση του κριτηρίου Β3 θα εξετάζεται η συμβατότητα της πράξης σε σχέση με την εγκεκριμένη ΚΥΑ Στρατηγικής Μελέτης Περιβαλλοντικών Επιπτώσεων του Ε.Π.

Επίσης όσον αφορά στην κάλυψη του κριτηρίου Β5, απαιτείται η υποβολή από τον Δικαιούχο έκθεσης τεκμηρίωσης με αναλυτική περιγραφή των μέτρων που έχει λάβει για την τήρηση της εξασφάλισης προσβασιμότητας των ατόμων με αναπηρία.

Η Πράξη θα πρέπει να λαμβάνει θετική τιμή "ΝΑΙ" ή "ΔΕΝ ΕΦΑΡΜΟΖΕΤΑΙ" σε όλα τα κριτήρια.

**Γ. Σκοπιμότητα πράξης**

Ο Συντελεστής στάθμισης της 3ης Ομάδας Κριτηρίων έχει προσδιοριστεί σε 60%. Σε περίπτωση που μία πράξη αποτελείται από περισσότερα του ενός υποέργα τα οποία διαφοροποιούνται ως προς τα εξεταζόμενα κριτήρια, η βαθμολογία του κάθε κριτηρίου προκύπτει αθροίζοντας τη βαθμολογία των υποέργων σταθμισμένων με τη χρηματοδοτική τους βαρύτητα στην πράξη.

**Γ1. Αναγκαιότητα υλοποίησης πράξης**

Οι πράξεις βαθμολογούνται σύμφωνα με το είδος τους και τις ανάγκες που καλούνται να καλύψουν.

* Πράξεις με τις οποίες ολοκληρώνονται και καθίστανται λειτουργικές υποδομές συλλογής ή/και επεξεργασίας λυμάτων (Δίκτυο Αποχέτευσης ή/και Εγκατάσταση Επεξεργασίας Λυμάτων ) που έχουν κατασκευασθεί με ανεξάρτητες πράξεις μερικώς ή στο σύνολό τους κατά την Π.Π. 2007-2013 ή και σε προηγούμενες Π.Π. : 10 βαθμοί
* Πράξεις με τις οποίες κατασκευάζονται νέο εσωτερικό ή/και εξωτερικό Δίκτυο Αποχέτευσης (ΔΑ) το οποίο συνδέεται με υφιστάμενη λειτουργική Εγκατάσταση Επεξεργασίας Λυμάτων (ΕΕΛ): 9 βαθμοί
* Πράξεις με τις οποίες κατασκευάζονται εξ ολοκλήρου νέες υποδομές συλλογής και επεξεργασίας αστικών λυμάτων οι οποίες έχουν συγχρηματοδοτηθεί κατά την Π.Π. 2007-2013 μόνο στη μελέτη.

Εξ αυτών :

Γ.1.α. Με μοναδιαίο κόστος ΕΕΛ 350 ευρώ /ικ έως και 450 ευρώ /ικ (π/υ μελέτης) και μοναδιαίο κόστος ΔΑ 300 ευρώ/μμ έως και 400 ευρώ/μμ (π/υ μελέτης): 5 βαθμοί

Γ.1.β . Με μοναδιαίο κόστος ΕΕΛ 451 ευρώ /ικ έως και 600 ευρώ/ικ (π/υ μελέτης) και μοναδιαίο κόστος ΔΑ 401 ευρώ/μμ έως και 600 (π/υ μελέτης): 3 βαθμοί

Άλλο: 0

ΣΤΙΣ ΠΕΡΙΠΤΩΣΕΙΣ Γ1.α. ΚΑΙ Γ.1.β. Ο ΒΑΘΜΟΣ ΤΗΣ ΠΡΑΞΗΣ ΘΑ ΕΙΝΑΙ ΙΣΟΣ ΜΕ ΤΟΝ ΒΑΘΜΟ ΠΟΥ ΑΝΑΛΟΓΕΙ ΣΤΟ ΥΠΟΕΡΓΟ ΜΕ ΤΗΝ ΜΕΓΑΛΥΤΕΡΗ ΧΡΗΜΑΤΟΔΟΤΙΚΉ ΒΑΡΥΤΗΤΑ ΣΤΟ ΣΥΝΟΛΙΚΟ ΠΡΟΫΠΟΛΟΓΙΣΜΟ ΤΗΣ ΠΡΑΞΗΣ

Η επιμέρους βαρύτητα του συγκεκριμένου κριτηρίου ορίζεται σε 50%.

**Γ2. Αποτελεσματικότητα της πράξης**

Εξετάζεται η συμβολή της πράξης στην επίτευξη των στόχων που έχουν τεθεί σε επίπεδο δεικτών εκροής, όπως προσδιορίζονται στην Πρόσκληση. Ο βαθμός συμβολής εκφράζεται ως πηλίκο των τιμών ενός δείκτη εκροής για την πράξη και την πρόσκληση:

Προκειμένου να αξιολογηθεί η σκοπιμότητα της πράξης αυτή εξετάζεται ως προς τα παρακάτω κριτήρια:

Πν= (δείκτης εκροής πράξης) / (δείκτης εκροής για την Πρόσκληση).

Τιμή Δείκτη ≥ 0,...: βαθμοί10

0,.... > Τιμή Δείκτη ≥ 0,.....: βαθμοί 7

0,..... > Τιμή Δείκτη > 0: βαθμοί 4

Τιμή Δείκτη = 0 : βαθμοί 0

ΟΙ ΤΙΜΕΣ ΘΑ ΣΥΜΠΛΗΡΩΝΟΝΤΑΙ ΑΠΟ ΤΟΝ ΑΡΜΟΔΙΟ ΕΦΔ

Η επιμέρους βαρύτητα του συγκεκριμένου κριτηρίου ορίζεται σε 20%.

**Γ3. Αποδοτικότητα της πράξης**

Εξετάζεται η σχέση των αναμενόμενων εκροών της πράξης με τον αντίστοιχο προϋπολογισμό βάσει της οποίας υπολογίζεται το μοναδιαίο κόστος ανά μονάδα του δείκτη εκροής από την υλοποίησή της. Η αποδοτικότητα εκφράζεται ως το πηλίκο :

Π = (δείκτης εκροών πράξης / δείκτης εκροών για το σύνολο της Πρόσκλησης) προς (προϋπολογισμό πράξης / προϋπολογισμό Πρόσκλησης).

Τιμή Δείκτη ≥ 1 : βαθμοί 10

1 > Δ ≥ 0,...... : βαθμοί 7

0,..... > Δ > 0 : βαθμοί 4

Τιμή Δείκτη = 0 : βαθμοί 0

ΟΙ ΤΙΜΕΣ ΘΑ ΣΥΜΠΛΗΡΩΝΟΝΤΑΙ ΑΠΟ ΤΟΝ ΑΡΜΟΔΙΟ ΕΦΔ

Η επιμέρους βαρύτητα του συγκεκριμένου κριτηρίου ορίζεται σε 20%.

**Γ4. Βιωσιμότητα, λειτουργικότητα, αξιοποίηση**

Το κριτήριο είναι δυαδικό (ναι/όχι)

**Γ5. Καινοτομία**

Το κριτήριο είναι δυαδικό (ναι/όχι) ή δεν εφαρμόζεται.

**Γ6. Συνέργεια και συμπληρωματικότητα με άλλες πράξεις**

Εξετάζεται η συνέργεια και συμπληρωματικότητα της προτεινόμενης πράξης με άλλα έργα που είναι είτε ολοκληρωμένα είτε σε εξέλιξη στο πλαίσιο του ΕΠ ή άλλων προγραμμάτων, ώστε να εξασφαλίζεται το μέγιστο δυνατό πολλαπλασιαστικό αποτέλεσμα από την υλοποίησή της.

Τα έργα συνολικά (υφιστάμενα και προτεινόμενα) αφορούν: (i) στην ύπαρξη εξωτερικού και εσωτερικού δικτύου αποχέτευσης ακαθάρτων (ii) στην ύπαρξη εγκατάστασης επεξεργασίας λυμάτων Το κριτήριο λαμβάνει την τιμή 10 εφόσον η προτεινόμενη πράξη παρουσιάζει τη μέγιστη συνέργεια /συμπληρωματικότητα, λαμβάνει την τιμή 7 όταν έχει μεσαία συνέργεια/συμπληρωματικότητα, λαμβάνει την τιμή 4 όταν έχει μικρή συνέργεια/συμπληρωματικότητα και την τιμή 0 όταν δεν παρουσιάζει συνέργεια/συμπληρωματικότητα.

Η επιμέρους βαρύτητα του συγκεκριμένου κριτηρίου ορίζεται σε 10%.

Απορρίπτονται πράξεις με τιμή «0» στα κριτήρια 1, 2, 3 και με «ΟΧΙ» στο κριτήριο 4, ενώ για το κριτήριο 5 είναι δεκτό το «όχι» και το «δεν εφαρμόζεται». Ομοίως στο κριτήριο 6 είναι δεκτό το «όχι» (τιμή 0) .

**Δ: Ωριμότητα πράξης**

Ο Συντελεστής στάθμισης της 4ης Ομάδας Κριτηρίων έχει προσδιοριστεί σε 40%. Σε περίπτωση που μία πράξη αποτελείται από περισσότερα του ενός υποέργα τα οποία διαφοροποιούνται ως προς τα εξεταζόμενα κριτήρια, η βαθμολογία του κάθε κριτηρίου προκύπτει αθροίζοντας τη βαθμολογία των υποέργων σταθμισμένων με τη χρηματοδοτική τους βαρύτητα στην πράξη.

**Δ1. Στάδιο εξέλιξης των απαιτούμενων ενεργειών ωρίμανσης της πράξης:**

Η επιμέρους βαρύτητα του συγκεκριμένου κριτηρίου ορίζεται σε 70%.

Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων προπαρασκευαστικών ενεργειών (μελέτες, έρευνες, αδειοδοτήσεις, εγκρίσεις, τεύχη δημοπράτησης, κλπ) για την έναρξη της υλοποίησής της. Η αξιολόγηση της ωριμότητας της προτεινόμενης πράξης διενεργείται ανά υποέργο και αφορά την ωριμότητα των υποέργων εκείνων που συμβάλλουν στο δείκτη εκροών της πρόσκλησης. Δεν προσμετρούνται τα υποστηρικτικά υποέργα, όπως ΟΚΩ κλπ.

1. Πράξεις απόλυτης ωριμότητας είναι οι πράξεις για τις οποίες υπάρχει υπογεγραμμένη σύμβαση ή η διαγωνιστική διαδικασία βρίσκεται στο τελικό στάδιο απόφασης κατακύρωσης, στο κύριο κατασκευαστικό υποέργο ή την κύρια προμήθεια (για έργα προμηθειών). Επίσης, ισχύουν τα του επομένου σημείου 2 αναφορικά με το σύνολο των μελετών και των εγκεκριμένων προδιαγραφών για τις πράξεις προμηθειών: βαθμοί 10 (ναι)

2. Πράξεις υψηλής ωριμότητας είναι αυτές για τις οποίες έχει υποβληθεί το σύνολο των μελετών και των τευχών δημοπράτησης , όπως ορίζονται στην πρόσκληση. Οι μελέτες πρέπει να είναι εγκεκριμένες και επικαιροποιημένες σύμφωνα με τον Ν3316/2005, όπως τροποποιήθηκε και ισχύει. Για πράξεις προμηθειών απαιτείται να έχουν υποβληθεί εγκεκριμένες προδιαγραφές και τεύχη δημοπράτησης: βαθμοί 7 (ναι)

3. Πράξεις επαρκούς ωριμότητας είναι αυτές για τις οποίες έχει υποβληθεί το σύνολο των μελετών που απαιτούνται από την πρόσκληση, εγκεκριμένων και επικαιροποιημένων σύμφωνα με τον Ν3316/2005, όπως τροποποιήθηκε και ισχύει, χωρίς τεύχη δημοπράτησης. Για πράξεις προμηθειών απαιτείται να έχουν υποβληθεί οι εγκεκριμένες προδιαγραφές: βαθμοί 3 (ναι)

4. Οι λοιπές περιπτώσεις θεωρούνται μη επαρκούς ωριμότητας: βαθμοί 0 (όχι)

**Δ2. Βαθμός προόδου διοικητικών ή άλλων ενεργειών**:

Εξετάζεται ο βαθμός προόδου συγκεκριμένων διοικητικών ή άλλων ενεργειών, πέραν αυτών που εξετάζονται στο πλαίσιο του ανωτέρω κριτηρίου, οι οποίες είναι απαραίτητες για την υλοποίηση της προτεινόμενης πράξης ( πχ διαδικασία απόκτησης γης, έγκρισης από συμβούλια κλπ) και προσδιορίζονται στην πρόσκληση.

Για τις απαλλοτριώσεις ισχύει ο Ν. 2882/2001 όπως τροποποιήθηκε και ισχύει.

1. Απόλυτη ωριμότητα έχουν τα έργα για τα οποία δεν απαιτείται επιπλέον έκταση για την υλοποίησή τους ή έχει εξασφαλιστεί η επιπλέον απαιτούμενη έκταση (π.χ. δημόσια γη, παραχώρηση δημοτικής έκτασης, ολοκληρωμένες απαλλοτριώσεις κλπ) και διαθέτουν Απόφαση Έγκρισης Περιβαλλοντικών Όρων: βαθμοί 10 (ναι)

2. Υψηλή ωριμότητα έχουν τα έργα για τα οποία η απαιτούμενη ή η επιπλέον απαιτούμενη έκταση για την υλοποίησή τους έχει εξασφαλιστεί με δημοσίευση της ΚΥΑ κήρυξης απαλλοτριώσεων στο ΦΕΚ και διαθέτουν Απόφαση Έγκρισης Περιβαλλοντικών Όρων : βαθμοί 5 (ναι)

3. Επαρκή ωριμότητα έχουν τα έργα για τα οποία η απαιτούμενη ή η επιπλέον απαιτούμενη έκταση για την υλοποίησή τους προκύπτει από την ύπαρξη εγκεκριμένου κτηματολογίου και η διαδικασία Έγκρισης των Περιβαλλοντικών Όρων έχει περάσει την φάση των γνωμοδοτήσεων από τις συναρμόδιες υπηρεσίες: βαθμοί 3 (ναι)

4. Χαμηλή ωριμότητα έχουν τα έργα που είναι σε διαδικασία περιβαλλοντικής αδειοδότησης (έχει υποβληθεί η ΜΠΕ στην αρμόδια υπηρεσία) και σε διαδικασία απόκτησης της απαιτούμενης έκτασης: βαθμός 1 (ναι)

Προτάσεις χωρίς καμία ωριμότητα απορρίπτονται: βαθμοί 0 (όχι)

Η επιμέρους βαρύτητα του συγκεκριμένου κριτηρίου ορίζεται σε 30%.

Η Πράξη θα πρέπει να λαμβάνει τιμή "ΝΑΙ" σε όλα τα κριτήρια

**Ε: Διοικητική, Επιχειρησιακή και Χρηματοοικονομική ικανότητα φορέα**

Κατά την εξέταση της εν λόγω ομάδας κριτηρίων αξιολογείται:

**Ε.1 Η Διοικητική ικανότητα του δυνητικού δικαιούχου**

Το κριτήριο είναι δυαδικό (ναι/όχι).

**Ε.2 Η Επιχειρησιακή ικανότητα του δυνητικού δικαιούχου.**

Το κριτήριο είναι δυαδικό (ναι/όχι).

**Ε.3 Η Χρηματοοικονομική ικανότητα του δυνητικού δικαιούχου.**

Στο κριτήριο Ε3 έχει διαμορφωθεί ως εξής « Εξετάζεται η δυνατότητα του δικαιούχου να συμβάλλει με ίδιους πόρους στην υλοποίηση της προτεινόμενης πράξης. Το κριτήριο αυτό εξετάζεται μόνο εφόσον απαιτείται η καταβολή ίδιων πόρων για να καταστεί το έργο ολοκληρωμένο και λειτουργικό πχ. κατασκευή ιδιωτικών συνδέσεων στο ΔΑ. Στη περίπτωση αυτή θα αναλαμβάνεται από τον δικαιούχο η υποχρέωση να διακηρύσσεται η αναγκαία μη επιλέξιμη δημόσια δαπάνη σε ενιαία διακήρυξη με την συγχρηματοδοτούμενη δημόσια δαπάνη».

Το κριτήριο είναι δυαδικό (ναι/όχι) ή δεν εφαρμόζεται.

Τα ανωτέρω κριτήρια εξετάζονται σύμφωνα με τα προβλεπόμενα στο Παράρτημα ΙΙ του Οδηγού Αξιολόγησης Αιτήσεων Χρηματοδότησης Πράξεων.

Η πράξη θα πρέπει να λαμβάνει την τιμή ΝΑΙ σε όλα τα κριτήρια, εκτός από το κριτήριο Ε.3, που είναι επαρκές και το «δεν εφαρμόζεται».

Η διαδικασία αξιολόγησης εφαρμόζεται διαδοχικά για τις επιμέρους κατηγορίες κριτηρίων.

Το αποτέλεσμα της αξιολόγησης και η τεκμηρίωση του κάθε κριτηρίου καταγράφεται αναλυτικά στο έντυπο Φύλλο Αξιολόγησης Πράξεων. Καταρτίζεται πίνακας βαθμολόγησης των προτάσεων με φθίνουσα βαθμολογική σειρά.